joelniklaus/EU_Wikipedias huggingface dataset:
Gotická cesta

Gotická cesta na Slovensku je prvá tematická kultúrno-poznávacia cesta svojho druhu na Slovensku. Je to turistický okruh (dĺžka 276 km), kde môžete objaviť bohatú pokladnicu Spiša a Gemera. Vedie 33 obcami. Na jednotlivé pamiatky upozorňujú nainštalované hnedo-biele orientačné tabule s piktogramom v tvare gotickej klenby.

Je rozdelená do štyroch okruhov:

spišsko-gemerský okruh
 Levoča: Kostol sv. Jakuba, Radnica-múzeum
 Dravce: Gotický kamenný most, Kostol antonitov
 Spišský Štvrtok: Kostol sv. Ladislava a kaplnka Zápoľských
 Spišská Nová Ves: Kostol Nanebovzatia Panny Márie a veža
 Markušovce: Kaštieľ a Letohrádok Dardanely – múzeum
 Dobšiná: Evanjelický kostol + možnosť návštevy Dobšinskej ľadovej jaskyne
 Stratená: Kostol sv. Augustína
 Muráň: Muránsky hrad (zrúcanina)
 Revúca: Kostol sv. Vavrinca
 Chyžné: Kostol Zvestovania Panny Márie
 Štítnik: Evanjelický kostol
 Ochtiná: Evanjelický kostol + možnosť návštevy Ochtinskej aragonitovej jaskyne
 Koceľovce: Evanjelický kostol
 Betliar: Kaštieľ Betliar; múzeum a park
 Rožňava: Katedrálny kostol Nanebovzatia Panny Márie; Evanjelický kostol; Strážna veža
 Krásnohorské Podhradie: Hrad Krásna Hôrka; Galéria Andrássyovcov; Mauzóleum Andrássyovcov
 Smolník: Kostol sv. Kataríny
 Gelnica: Kostol Nanebovzatia Panny Márie, Banícke múzeum
 Krompachy: Kostol sv. Jána apoštola a evanjelistu.
 Spišské Vlachy: Kostol sv. Jána Krstiteľa
 Žehra: Kostol sv. Ducha
 Spišské Podhradie: Spišský hrad, Kostol Narodenia Panny Márie
 Spišská Kapitula: Katedrála sv. Martina
 Spišský Hrhov: Neobarokový kaštieľ

spišský okruh – tatranský (od roku 2000)
 Vrbov: Kostol sv. Serváca
 Ľubica: Kostol Nanebovzatia Panny Márie
 Kežmarok: Drevený evanjelický artikulárny kostol; Bazilika sv. Kríža; Kežmarský zámok
 Veľká Lomnica: Kostol sv. Kataríny Alexandrijskej
 Poprad: Kostol sv. Egídia; Podtatranské múzeum
 Poprad-Spišská Sobota: Kostol sv. Juraja
 Poprad-Matejovce: Kostol sv. Štefana Kráľa

spišský okruh – pieninský (od roku 2000)
 Strážky: Kaštieľ-galéria; Kostol sv. Anny
 Spišská Belá: Kostol sv. Antona pustovníka
 Slovenská Ves: Kostol Očistovania Panny Márie
 Spišská Stará Ves: Kostol Nanebovzatia Panny Márie
 Červený Kláštor: Komplex kartuziánskeho kláštora s kostolom
 Stará Ľubovňa: Ľubovniansky hrad – múzeum; Kostol sv. Mikuláša
 Hraničné: Kostol Panny Márie
 Podolínec: Kostol Nanebovzatia Panny Márie; Kostol a kláštor piaristov

gemersko – rimavský okruh (od roku 2000)
 Tisovec: Evanjelický kostol
 Rimavské Brezovo: Evanjelický kostol
 Kyjatice: Evanjelický kostol
 Kraskovo: Evanjelický kostol
 Rimavská Baňa: Evanjelický kostol
 Rimavská Sobota: Gemersko-Malohontské múzeum
 Číž: kúpele
 Žíp: Evanjelický kostol

Pozri aj 
 Stredoeurópska železná cesta
 Slovenská banská cesta
 Slovenská železná cesta

Iné projekty

Externé odkazy 
 Oficiálny web
Web združenia Gotická cesta venujúceho sa kostolom na Gemeri

Turistika na Slovensku
Gemer
Spiš
King C. Gillette

King Camp Gillette (* 5. január, 1855 – † 9. júl, 1932) bol americký obchodník, nesprávne známy ako vynálezca žiletiek, v skutočnosti len vylepšil dizajn jednorazových žiletiek (patent US775134), jeho skutočným vynálezom bola pomerne lacná vymeniteľná žiletka a unikátny model predaja. Žiletka sa stala svojho času najpopulárnejším nástrojom na holenie.

Iné projekty

Externé odkazy 
 Patent na žiletku zapísaný  15. nov. 1904. 
 Inventor of the Disposable Culture King Camp Gillette 1855-1932. Tim Dowling. ISBN 0-571-20810-X

Narodenia v 1855
Úmrtia v 1932
Vynálezcovia USA
Blatina (prítok Rimavice)

Blatina je potok v Malohonte, v západnej časti okresu Rimavská Sobota. Je to pravostranný prítok Rimavice, meria 3,6 km a je tokom VI. rádu.

Pramení v Revúckej vrchovine, v podcelku Cinobanské predhorie, na severovýchodnom svahu Žabice (615,5 m n. m.) v lokalite Brezina v nadmorskej výške cca 565 m n. m. Od prameňa tečie juhovýchodným smerom, sprava priberá najprv prítok z juhovýchodného svahu Žabice, potom zo severného svahu Dubového (623,0 m n. m.) a ďalší zo severovýchodného svahu Dubového. Následne sa oblúkom stáča na severovýchod, preteká dolinou Blatina a opäť z pravej strany priberá zo severozápadného svahu Urlaka (543,4 m n. m.). Napokon sa stáča na východ, esovito sa ohýba a severozápadne od obce Lehota nad Rimavicou ústi v nadmorskej výške približne 277 m n. m. do Rimavice.

Potoky na Slovensku
Povodie Rimavy
Vodné toky v okrese Rimavská Sobota
Mídupparu

Mídupparu je koralový ostrov na atole Rá na Maldivách.

Prírodne divožijúce druhy sú väčšinou:vrany, netopiere, kraby a gekóny.

El Niño ničil Maldivy, hlavne korálový morský povrch v 90. rokoch a lagúnu na ostrove, no v súčasnosti je flóra a fauna znova v pôvodnom stave, je tam množstvo nového porastu a vrátili sa i živočíchy a zvieratá. V hĺbkach až 10 metrov žijú druhy ako raje, žraloky, rôzne druhy rýb, chobotnice a kalmáry.

Mídupparu je navštevovaný turistami, hlavne Talianmi a Britmi. Ostrov nebol ovplyvnený ľudskou činnosťou do roku 2004 keď Indický oceán zasiahla ničivá vlna cunami v decembri 2004.

Externý odkazy
 http://www.meedhupparu.com.mv
 Meedhupparu Island, Maldives - Reviewed, from newarchaeology.com
 Meedhupparu vacation review

Ostrovy atolu Rá
Radim Kettner

Radim Kettner (* 5. máj 1891, Praha – † 9. apríl 1967, tamtiež) bol český geológ, pedagóg a banský odborník.

Životopis 
Narodil sa v Prahe. Sám sa považoval za žiaka Františka Slavíka a Cyrila Purkyňu. Oženil sa s geologičkou Máriou Remešovou (* 1900), dcérou moravského paleontológa Maurica Remeša. Roku 1933 tragicky ovdovel, manželka zahynula v Tatrách.

V lete roku 1939, po likvidácii českých vysokých škôl, začal pracovať na štvorzväzkovom diele Všeobecná geológia. 

Roku 1952 sa stal členom Česko-slovenskej akadémie vied. Bol profesorom geológie a riaditeľom geologicko-paleontologického ústavu na Karlovej univerzite v Prahe. Je považovaný za zakladateľa modernej českej geologickej školy a vynikajúceho pedagóga. 

Je autorom okolo 400 pôvodných prác z viacerých vedných geologických odborov, najmä zo všeobecnej geológie, stratigrafie, petrografie, paleontológie, regionálnej geológie, geológie ložísk, tektoniky, geomorfológie, dynamickej geológie a dejín geológie. Jeho životné dielo, štvordielna Všeobecná geológia je uznávaná na celom svete a je považovaná za najsúbornejšie české dielo prvej polovice 20. storočia. Publikoval 10 prác o geológii krasu. Množstvo Kettnerových prác predstavujú praktické posudky v inžinierskej geológii; je autorom a spoluautorom viacerých geologických máp.

Hlavný záujem venoval spočiatku geológii, petrografii a tektonike, ďalej sa zaoberal najmä barrandienom, moravským devónom a kulmom, významne sa podieľal tiež na prieskume Nízkych Tatier a Slovenského krasu. 

Bol členom Klubu česko-slovenských turistov (KČST).

V Prahe 13 je po ňom pomenovaná ulica.

Dielo 
 Kettner R.: Všeobecná geologie. I–III. Melantrich, Praha, 1941 – 1948. 1. vyd.
 Kettner R.: Všeobecná geologie. I–IV. Československá akademie věd, Praha, 1952 – 1955. 2. vyd.

Biografia 
 Acta Universitatic Carolinae. Geologica. No. 2, 1991.
 Acta Universitatic Carolinae. Geologica. No. 3, 1991.

Bibliografia 
 Haubelt J.: Geolog Radim Kettner, Český geologický ústav. 1991. 104 s.

Referencie

Externé odkazy 
 Speleo.cz

Českí geológovia
Osobnosti z Prahy
Anna da Violin

Anna da Violin (vlastným menom Anna Maria; * 1696, Benátky - † 1782, Benátky) bola žiačka Antonia Vivaldiho a jedna z najlepších talianskych huslistiek, známa po celej Európe, ktorá pôsobila aj ako špičkový husľový pedagóg.

Život a pôsobenie

Pôvod mena 
O živote Anna da Violin sa nezachovalo veľa materiálu, vie sa len toľko, že sa dostala ako sirota do Ospedale della Pietà, kde menovali deti len krstným menom. V prípade Anna da Violin, Anna Maria. Meno Anna da Violin bolo na Ospedale della Pietà udelené každému podľa toho na akom nástroji hral. V prípade Anna Maria, to boli husle, preto Anna da Violin. V Taliansku to nebolo ojedinelé, dávať meno podľa toho, čo takého človeka charakterizovalo. Spravidla podľa jeho pôvodu, alebo čo ho charakterizovalo. Ako napríklad aj v prípade Leonardo da Vinci.

Pôsobenie na Ospedale della Pietà 
Anna Maria, nebola len huslistka. Ovládala aj hru na violončelo, čembalo, hoboj, viola d'amore a na brnkacích strunových nástrojoch.
Vivaldi skomponoval pre ňu najmenej 30 husľových koncertov a dva koncerty pre viola d'amore. Neskôr pôsobila na novej Chiesa della Pietà ako Vivaldiho kolegyňa. Celkovo pôsobila 70 rokov na Chiesa della Pietà, z toho 33 rokov ako sólistka.

Zdroj 
Časopis Musikverein, nemecky
Antonio Vivaldi and the Women of the Pietà, anglicky

Narodenia v 1696
Úmrtia v 1782
Osobnosti z Benátok
Talianski huslisti
Lowell Devils

Lowell Devils bol profesionálny hokejový klub hrajúci v kanadsko-americkej AHL. Hral v meste Lowell v americkom štáte Massachusetts. Bola to farma klubu NHL New Jersey Devils. Klubové farby sú červená, čierna a biela. V mužstve hral aj slovenský obranca Tomáš Harant. Do roku 2006 mali názov Lowell Lock Monsters.

Externé odkazy 
 Oficiálna stránka klubu 

 
Kluby AHL
New Jersey Devils
Bobrovecký potok

Bobrovecký potok môže označovať:
prítok Oravice na Orave, pozri Bobrovecký potok (prítok Oravice)
prítok Jalovčanky v povodí Váhu na Liptove, pozri Bobrovecký potok (prítok Jalovčanky)
Bystriansky potok

Bystriansky potok môže označovať:

prítok Polianskeho potoka v povodí Ondavy, pozri Bystriansky potok (prítok Polianskeho potoka)
prítok (Západného) Turca v povodí Slanej, pozri Bystriansky potok (prítok Turca)
prítok Zbojského potoka v povodí Uhu, pozri Bystriansky potok (prítok Zbojského potoka)
Imidazol

Imidazol alebo glyoxalol je kryštalická vo vode rozpustná látka. Je to aromatický päťatómový heterocyklus, ktorý obsahuje dva atómy dusíka.

Významným derivátom je aminokyselina histidín, ktorej dekarboxyláciou vzniká histamín - fyziologicky účinna látka (napr. rozširuje cievy a znižuje krvný tlak). Zvýšené vylučovanie histamínu v organizme môže vyvolať alergie.

Referencie

Pozri aj 
 Pyrazol

Dusíkaté heterocyklické zlúčeniny
Sviatosť zmierenia

Sviatosť zmierenia (sa volá aj Svätá spoveď, Sviatosť pokánia, Sväté tajomstvo spovede, Sviatosť svätej spovede, Sviatosť odpustenia, Sviatosť obrátenia, lat.  confessio) je sviatosť, počas ktorej sa penitent (kajúcnik) vyznáva zo svojich ľahkých a ťažkých hriechov kňazovi alebo biskupovi prostredníctvom tzv. ušnej spovede alebo súkromnej, individuálnej spovede. 

Na základe vyznania hriechov a ich ľútosti spravidla dostáva rozhrešenie ako znak ich odpustenia. Rozhrešenie nemusí penitent dostať v špecifických prípadoch, o ktorých hovorí Kódex kánonického práva, resp. Kódex kánonov východných cirkví. Po vyznaní hriechov kňaz kajúcnika poučí a uloží mu epitímiu (kánon, pokutu) - skutok kajúcnosti, ktorý má vykonať. Je to istá forma duchovnej terapie, ktorá má pomôcť človeku napredovať v duchovnom živote, uzdraviť zranenia spôsobené hriechom a zároveň je to prejav kajúcnosti a vďačnosti voči Bohu. Epitímia môže byť aj úsilím aspoň čiastočne vynahradiť dôsledky spáchaných hriechov konaním dobra. Kňaz udeľuje odpustenie v mene Božom. V rímskokatolíckej a pravoslávnej cirkvi je spoveď jednou zo siedmich sviatostí. Všeobecné rozhrešenie je možné len za úzko vymedzených podmienok. 

V gréckokatolíckej cirkvi sa má spoveď konať pred analojom, na ktorom je ikona Krista a evanjeliár (alebo kríž a evanjeliár). Kňaz nie je vnímaný ako sudca, ale ako príhovorca a lekár. Cieľom spovede je duchovné vyslobodenie a uzdravenie celého človeka, nielen právna anulácia viny a zodpovednosti za zlé skutky.

Spovedné tajomstvo 
Spovedné tajomstvo je dôležité pri každej spovedi. Čo povie penitent pri spovedi je prísne tajné, dôverné. Kňaz nesmie zo spovede nikomu nič prezradiť. Porušenie spovedného tajomstva by hrozilo až exkomunikáciou z Cirkvi samotným skutkom (latae sententiae). Takisto aj kajúcnik musí zachovať spovedné tajomstvo. Aj iný veriaci, ktorý mohol započuť spovedné tajomstvo je povinný zachovávať mlčanlivosť o všetkých skutočnostiach, o ktorých sa nedopatrením dozvedel zo spovede kajúcnika.

Zdroje 

 Poučenie o spovedi. Krátke úvahy a poznámky o sv. tajomstve spovede.
 Postup pri spovedaní (v byzantskom obrade)

Iné projekty

Externé odkazy 
 Sviatosť zmierenia – kde sa tu vzala?, slovoplus.sk
 Sviatosť pokánia a zmierenia, Diecézny katechetický úrad Bratislavskej arcidiecézy

Kresťanstvo
Sviatosti
Hriechy
Baldur’s Gate

Baldur’s Gate je séria  počítačových RPG hier odohrávajúca sa na kontinente Faerún vo fiktívnom fantasy svete Forgotten Realms. Vyvinutá bola firmami BioWare a Black Isle Studios na platformu PC (Microsoft Windows) a Macintosh (Mac OS).

Všeobecné informácie 
Hra bežala na Infinity Engine, využívajúc izometrický pohľad, ktorý sa použil aj v iných dielach spoločnosti, ako napríklad Planescape: Torment alebo v sérii Icewind Dale.

Podkladom pre hru boli modifikované pravidlá Advanced Dungeons and Dragons. Na začiatku si mohol hráč vytvoriť vlastnú postavu, a následne počas hry prijať ďalšie NPC postavy (maximálne šesťčlenná skupina).

Časti série

Baldur’s Gate 

V prvej časti hráč začína svoju cestu v knižničnej pevnosti Candlekeep, kde žije pod dohľadom nevlastného otca Goriona. Ten je na začiatku hry zavraždený neznámym bojovníkom. V hlavnej dejovej línii sa postupne dozvedáme prečo je hlavný predstaviteľ sirotou, kto a prečo zavraždil Goriona a čo tieto udalosti majú spoločné s bohom vrážd - Bhaalom.

Baldur’s Gate: Tales of the Sword Coast 

Datadisk k prvej časti hry neposúva hlavný dej do predu. Hráč má možnosť preskúmať ďalšie oblasti, získať lepšie vybavenie a viac skúsenostných bodov počas bojov so silnejšími nepriateľmi.

Baldur’s Gate II: Shadows of Amn 

Druhý diel sa začína po bližšie neurčenom (ale pomerne krátkom) čase po udalostiach prvého dielu v Athkatle, hlavnom meste královstva Amn. Hlavná postava je na začiatku hry uväznená mágom menom Jon Irenicus. Dej sa odohráva okolo záchrany nevlastnej sestry hlavnej postavy, Imoen. Po jej oslobodení sa príbeh zameria na sledovanie Irenicusa a jeho sestry, vampírky menom Bodhi.

Baldur’s Gate II: Throne of Bhaal 

V datadisku k druhej časti sa ukončí príbeh a dôjde k posledným bojom medzi potomkami boha Bhaal-a.

Baldur’s Gate III 
Baldur’s Gate III: The Black Hound ako mal byť ďalším dielom série po taktovkou Black Isle Studios. Malo ísť o hru s kompletným 3D engine-om so zameraním predovšetkým na epický príbeh a plnenie úloh. Projekt bol zrušený v roku 2003 a engine hry prerobený pre účely Fallout 3.

Podľa nepotvrdenej správy z roku 2004 na tejto hre pracujú vývojári firmy Atari.

Súvisiace diela 

Séria hier Baldur’s Gate: Dark Alliance od vydavateľstva Black Isle Studios hoci sa taktiež odohráva vo fantasy svete Forgotten Realms, v oblasti Baldur’s Gate, nepovažuje sa za súčasť série. Sú to výlučne konzolové hry s príbehom, ktorý nenadväzuje ani nesúvisí s originálnym príbehom.

Zdroje  
 pc.ign.com - Baldur’s Gate III, Neverwinter Nights II in Development?

Referencie

Externé odkazy 
 BioWare.com
 Planet Baldur's Gate

RPG
Počítačové hry
Štandardná medzinárodná obchodná klasifikácia

Štandardná medzinárodná obchodná klasifikácia (anglicky Standard International Trade Classification , skratka SITC) je medzinárodná klasifikácia tovarov vypracovaná Štatistickým úradom OSN. Posledná revízia bola v roku 2006. Ich cieľom je usporiadanie tovarov v rámci medzinárodného obchodu. Ide o rozdelenie tovarov do rôznych skupín.

Externé odkazy 
 http://unstats.un.org/unsd/cr/family2.asp?Cl=14
 http://www.intracen.org/tradstat/sitc3list.htm

Medzinárodný obchod
EUREKA

EUREKA () je európska organizácia pre rozvoj a vývoj, je to sieť pre obchod a cezhraničný výskum. Bola založená Parížskou deklaráciou z roku 1985. V súčasnosti má 38 členov.

Externé odkazy 
 http://www.eureka.be/

Medzinárodné organizácie
Salatínsky potok (prítok Studeného potoka)

Salatínsky potok je potok na hornej Orave, v juhovýchodnej časti okresu Tvrdošín. Je to ľavostranný prítok Studeného potoka, meria 3,5 km a je tokom V. rádu.

Prameň 
Pramení v Západných Tatrách, v geomorfologickej časti Roháče, na severovýchodnom svahu Brestovej (1 902,7 m n. m.) v nadmorskej výške približne 1 480 m n. m., na katastrálnom území obce Zuberec.

Opis toku 
Od prameňa tečie smerom na sever dolinou Dlhá jama, v lokalite Košarisko priberá zľava prítok spod hrebeňa Teľaciarky a na západnom úpätí vrchu Kopa (1 075,6 m n. m.) sa oblúkom stáča na severozápad. Z ľavej strany ďalej priberá prítok zo severného svahu Teľaciarok, následne z tej istej strany prítok z východného svahu Štítu (1 310,7 m n. m.) a východojuhovýchodne od osady Brestová sa v nadmorskej výške cca 915 m n. m. vlieva do Studeného potoka.

Iné názvy 
Salatín

Potoky na Slovensku
Povodie Oravy
Vodné toky v Západných Tatrách
Vodné toky v okrese Tvrdošín
Látaná

Látaná je potok na hornej Orave, v juhovýchodnej časti okresu Tvrdošín. Je to pravostranný prítok Studeného potoka, meria 5 km a je tokom V. rádu.

Prameň 
Pramení v Západných Tatrách, v geomorfologickej časti Roháče, na severnom svahu Rákoňa (1 876,3 m n. m.) v nadmorskej výške cca 1 535 m n. m., na katastrálnom území obce Zuberec.

Opis toku 
Od prameňa tečie sprvu na sever, sprava priberá dva krátke prítoky spod Dlhého úplazu, stáča sa na severozápad a preteká Látanou dolinou, ktorá tvorí hranicu medzi geomorfologickými časťami Roháče na juhu a Osobitá na severe. Tu postupne priberá viaceré prítoky: najprv z pravej strany prítok spod Lúčneho sedla (1 602,0 m n. m.), potom z juhozápadného svahu Lúčnej (1 652,6 m n. m.), ľavostranný prítok zo Šindľovho žľabu, ďalší (1 169,8 m n. m.) zo severného svahu Prednej Zábrate (1 577,0 m n. m.), pravostranný prítok z južného svahu Kasní (1 541,0 m n. m.), opäť ľavostranný prítok z doliny Korytiny a pravostranný z lokality Kasne. Následne sa stáča najprv západným, vzápätí juhozápadným smerom a južne od osady Zverovka sa v nadmorskej výške približne 1 015 m n. m. vlieva do Studeného potoka.

Iné názvy 
 Látanský potok
 Látaný potok
 Prašivý potok

Potoky na Slovensku
Povodie Oravy
Vodné toky v Západných Tatrách
Vodné toky v okrese Tvrdošín
Henrich IV. (Anglicko)

Henrich IV. tiež známy ako Henrich z Bolingbroke (* 3. apríl 1367 – † 20. marec 1413) bol kráľ Anglicka a pán Írska od roku 1399 až do roku 1413.

Narodil sa ako prvorodený syn Jána z Gentu a teda bol dedičom Lancasterského vojvodstva. Henrich však žil vo vyhnanstve a za vlády jeho bratanca Richarda II. bol vydedený z rodových majetkov, ale vzhľadom na fakt, že aj on bol vnukom Eduarda III. mal pomerne vplyvnú pozíciu v Anglicku a v roku 1399 sa tu vylodil s malou armádou. Armáda naberala na sile a tak mohol Richarda zvrhnúť z trónu a nastúpiť naň ako Henrich IV. Tento akt je následne použitý ako zámienka pre Vojnu ruží.

Iné projekty 

Králi Anglicka
Osobnosti storočnej vojny
Rytieri Podväzkového radu
Pobaltský štát

Pobaltské štáty/krajiny (iné názvy: baltské štáty/krajiny, Pobaltie, Pobaltsko, (po)baltský región, najmä v čase Sovietskeho zväzu aj pobaltské republiky) je súhrnné označenie pre tri krajiny v severovýchodnej Európe na východnom pobreží Baltského mora (od severu k juhu):
  Estónsko
  Lotyšsko
  Litva 

Tieto tri štáty majú okrem polohy spoločné najmä dejiny previazané mnohými kultúrnymi a ekonomickými zväzkami. Istú podobnosť, tri vodorovné pruhy, majú aj ich vlajky.

Jazykovo je estónčina od zvyšných dvoch jazykov, litovčiny a lotyštiny, veľmi odlišná. Z hľadiska geografického síce všetky tri jazyky patria do Pobaltia, avšak z hľadiska lingvistického patrí estónčina medzi ugrofínske jazyky (uralská jazyková rodina), zatiaľ čo lotyština a litovčina patria do jazykov baltských (indoeurópska jazyková rodina).

Pozri aj 
 Pobaltie
 Republika oboch národov
 Severské štáty

Európa
Newtonovo kyvadlo

Newtonovo kyvadlo (tiež  guľové kyvadlo,  alebo Newtonova hojdačka) je fyzikálna hračka zo 60-tych rokov, v ktorom je päť rozmerovo a váhovo rovnakých (väčšinou kovových) gulí zavesených vedľa seba (dotýkajúc sa) na tenkom vlákne.

Nápad pochádza od francúzskeho fyzika Edme Mariotte (1676). Ak zodvihneme pravú krajnú guľu a necháme ju udrieť na vedľajšiu guľu, stane sa zvláštna vec, odrazí sa len krajná ľavá guľa. Ostatné (stredné gule sa nehýbu). A následne sa odrazí len krajná pravá guľa. A celé sa to opakuje dookola. 

Zariadenie pracuje na základe praktickej aplikácie fyzikálnych zákonov zachovania energie a hybnosti.

Hybnosť
Jedna z krajných gúľ kyvadla je vychýlená do strany. Po jej uvoľnení dôjde k pohybu a zrážke gulí. Hybnosť je z jednej dotýkajúcej sa gule prenesená na susednú, a keďže posledná guľa nemá komu hybnosť odovzdať, dôjde k výkyvu. Ostatné gule hybnosť prijali, ale hneď aj odovzdali, preto ostali bez pohybu.

Zo Zákona sily (druhého Newtonovho zákona) vyplýva že hybnosť izolovanej sústavy zostáva v čase konštantná. Celková hybnosť v okamihu prvej zrážky je rovná m.v (m – hmotnosť pohybujúcej sa gule, v – rýchlosť pohybujúcej sa gule). Hybnosť sa prenesie v mieste dotyku gulí, posledná guľa, ktorá má rovnakú hmotnosť ako prvá získa rýchlosť v, ktorá ju odhodí do ďalšieho výkyvu.

Kinetická energia
Ak vychýlime dve gule naraz tak (pri vychádzaní len zo zákona zachovania hybnosti) očakávame, že posledná guľa bude odhodená dvojnásobnou rýchlosťou (). V skutočnosti však k tomu nedôjde a namiesto toho sú vychýlené dve krajné gule kyvadla.

Okrem zákona zachovania hybnosti platí aj Zákon zachovania energie v izolovanej sústave. V okamihu nárazu ide predovšetkým o kinetickú energiu . Oba zákony teda musíme aplikovať súčasne:

,

,
,

kde m' je neznáma hmotnosť, ktorá by mala byť odhodená a v' je rýchlosť tohoto odhodenia.

Z uvedenej sústavy rovníc vyplýva:

Čiže odhodená hmotnosť je hmotnosť dvoch gulí.

Pozri aj 
 kyvadlo

Iné projekty

Literatúra 
 F. Herrmann, P. Schmälzle: A simple explanation of a well-known collision experiment, Am. J. Phys. 49, 761 (1981)
 F. Herrmann, M. Seitz: How does the ball-chain work?, Am. J. Phys. 50, 977 (1982)

Externé odkazy 
 zrážky a rotácia: http://fyzweb.cuni.cz/dilna/krouzky/sr_rot/kap9.htm
 Newtonova hojdačka (Java): http://www.walter-fendt.de/ph14cz/ncradle_cz.htm

Kyvadlá
Fyzikálne hračky
Chlorofyl

Chlorofyl je zelené farbivo (pigment) obsiahnuté v rastlinách, siniciach a niektorých riasach uložené v chloroplastoch (listová zeleň) viazané na molekulu bielkoviny. 

Jednu karboxylovú skupinu má esterifikovanú fytolom. Chlorofyl má dôležitú úlohu pri premene svetelnej energie na energiu chemickú pri fotochemickom procese v rastlinách (fotosyntéza).

Chlorofyl patrí k fotosyntetickým pigmentom spolu s fykobilinami a karotenoidmi, ktoré však majú inú farbu a absorbujú energiu z odlišnej časti viditeľného svetelného spektra. Chlorofyl je zelený, pretože absorbuje modrú (vlnová dĺžka = 430 – 460 nm) a červenú časť (640 – 700 nm) svetelného spektra a ostatné odráža. Tým sa nám javí ako zelený a udáva tak základnú farbu všetkým fotosyntetizujúcim rastlinám.

Chemicky sa radí medzi porfyríny s komplexne viazaným kovovým horčíkom. Typy chlorofylov: a, b, c, d, bakteriochlorofyl a, b. 
Molekuly chlorofylu sú na tylakoidných membránach, ktoré sú v rastlinách umiestnené v chloroplastoch, kde s bielkovinami a ďalšími pigmentmi tvoria základ fotosystémov I a II.

Typy chlorofylu 

Zelené pigmenty
Biochémia
0140 i
Lemkovia

Lemkovia (Лемки) sú východoslovanské etnikum, žijúci na západnej Ukrajine (Ľvovská a Zakarpatská oblasť), v juhovýchodnom Poľsku a v Prešovskom kraji na Slovensku (väčšina). Slovo „Lemkovia“ vzniklo v 19. storočí („lem“ v miestnom dialekte znamená „len“, „ale“), ale samotní Lemkovia označovali sami seba za „ruský národ“, Rusínov, „Rusnákov“. V roku 1947 bola väčšina poľských Lemkov vysídlená do západného Poľska v rámci operácie Visla, návrat v rokoch 1957 – 1958 bol povolený len nepatrnej časti. Časť Lemkov sa hlási k ukrajinskej národnosti, časť k rusínskej. Na základe lemkovských dialektov poľských Beskýd bol kodifikovaný poľský variant rusínčiny a na základe lemkovských dialektov na Slovensku bol v roku 1995 kodifikovaný slovenský variant rusínčiny.

Pozri aj 
 Rusíni
 Bojkovia
 Huculi

Odkazy 

 Stowarzyszenie Łemków
 Zjednoczenie Łemków
 Lemko.org

Slovania
Jelšový potok

Jelšový potok môže označovať:

 prítok Detvianskeho potoka v povodí Slatiny, pozri Jelšový potok (prítok Detvianskeho potoka)
 prítok Ipľa, pozri Jelšový potok (prítok Ipľa)
 prítok Kanského potoka v povodí Idy, pozri Jelšový potok (prítok Kanského potoka)
 prítok Rudnice v povodí Hrona, pozri Jelšový potok (prítok Rudnice)
Baranská župa (Maďarsko)

Baranská župa (iné názvy: Baraňská župa, staršie Baraňanská župa) je župa v Maďarsku. Hlavné mesto je Pécs, rozloha je  a žije tu vyše 400-tisíc obyvateľov.

Iné projekty 

 
Župy v Maďarsku
Békešská župa (Maďarsko)

Békešká župa je župa na juhovýchode Maďarska. Jej hlavné mesto je Békešská Čaba, jej rozloha je  a žije tu 392-tisíc obyvateľov.

Iné projekty 

 
Župy v Maďarsku
Mensa (spoločnosť)

Mensa je medzinárodná spoločnosť založená v roku 1946 v Oxforde Rolandom Berrillom a Lancelotom Lionelom Wareom. Podmienkou pre členstvo v tejto organizácii je výsledok v teste inteligencie, ktorý je schválený dozorcom Mensy International, medzi hornými dvoma percentami celkovej populácie, na Slovensku je to IQ nad 130. Organizácie Mensy v stovke krajín sveta združujú vyše 100 tisíc členov.

Poslaním a cieľom Mensy je využitie inteligencie v prospech ľudstva. Ide predovšetkým o podporu výskumu vlastností, znakov, či využitie inteligencie ako takej. Napríklad v USA pôsobí nadácia MERF (Mensa Education and Research Foundation), ktorá ma dokonca status poradného hlasu v UNESCO.

Funkciou Mensy je predovšetkým vytváranie stimulujúceho intelektuálneho a spoločenského prostredia pre svojich členov, umožňovanie ich dobrovoľnej sebarealizácie a podpora vzájomných kontaktov. Či už formou rôznych besied, prednášok, diskusií... Mensa ako taká sa však zaoberá iba vytváraním základných podmienok, všetko záleží na osobnej aktivite jednotlivcov. Mensa si kladie za cieľ poskytovať čo najslobodnejší priestor pre sebarealizáciu. Je to spoločenstvo ľudí s rôznymi názormi, ambíciami, ktorí vykonávajú svoju činnosť úplne dobrovoľne. 

Mensu tvoria jej členovia. Je ich stotisíc po celom svete a sú to ľudia z celého spektra ľudskej spoločnosti, od učiteľov, lekárov, právnikov, vedcov, politikov, až po nositeľov Nobelových cien. Za člena Mensy Slovensko je v aktuálnom roku považovaný ten, kto úspešne absolvoval IQ Test Mensy Slovensko (aj v minulosti), prejavil záujem o členstvo a zaplatil členský príspevok za daný rok. Členstvo možno kedykoľvek prerušiť napr. zo študijných alebo pracovných dôvodov a neskôr si opäť členstvo obnoviť.

Mensa na Slovensku pre svojich členov organizuje rôzne akcie na miestnej aj celoslovenskej úrovni. Ide o klubové stretnutia, víkendové pobyty, exkurzie a prednášky.

Web odkazy 
 Mensa International
  Mensa Slovensko
 Mensa ČR
 Mensa Nemecko (MinD)
 Mensa Rakúsko
 Mensa Švajčiarsko

 
Združenia
Testy inteligencie
Robert Townson

Robert Townson (* I - III, 1762 Spring Grove, Marshgate, Richmond, Surrey, Anglicko - † 27. jún 1827, Varro Ville, Nový Južný Wales, Austrália) bol významný, pôvodom anglický (škótsky) lekár, prírodovedec, cestovateľ, bádateľ a entomológ.

Význam pre Slovensko a dielo 

Pre územie Slovenska má význam hlavne v tom, že v júli roku 1793 prišiel do Vysokých Tatier, kde pôsobil niekoľko týždňov (hlavne v oblasti Kriváňa), kde sa aj kriticky vyjadril o banských pokusoch. Svoje tatranské poznatky opísal v XV. až XVII. kapitole obsiahleho diela Cesta po Uhorsku (Travels in Hungary), ktoré vyšlo v Londýne roku 1797 a malo i francúzsky preklad. V spomenutých kapitolách je zhrnuté poznanie nielen charakteru prírodovedného, ale aj o živote ľudu pod Tatrami. Uskutočnil barometrické merania, vďaka ktorým potvrdil, že Kriváň je nižší ako Lomnický štít. V Tatrách ho sprevádzali viacerí vodcovia a prírodovedci, najmä však Tomáš Mauksch. Omylom Townsona bolo, že za najvyšší vrchol považoval Lomnický štít. Veľmi cenné sú v jeho diele aj zobrazenia tatranských scenérií. Spomínaná práca Travels in Hungary obsahuje i entomologickú časť. Sú tu spomenuté viaceré druhy hmyzu, ktoré na území Tatier zistil. Tiež je tu aj jednoduché vyobrazenie niektorých významnejších druhov hmyzu, hlavne z radu chrobákov. Práca obsahuje i prehľadnú mapu s vyobrazením a zaznamenaním významnejších informácií na území Slovenska.

Zdroje informácií o autorovi 

 Gaedike, R. & Groll, E.K.:Entomologen der Welt ; (Biografien, Sammlungsverbleib) Datenbank, DEI Eberswalde im ZALF e. V.: „Townson Robert“ (internet), 2001
 Parry, W. E.:Journal of a voyage for the discovery of the North-West Passage from the Atlantic to the Pacific ; 1819 - 20 in HMS Hecla and Griper, London, J. Murray: XXIX + 310 + CLXXIX, 2003
 Groll, E. K. [ed.]: , Entomologen der Welt (Biographien, Sammlungsverbleib) Datenbank 2. Version, DEI im ZALF e.V.: „Townson Robert“ (internet), 2006
 Bronislaw Gustawicz: Pomiary tatranskie, Pamietnik TT, 8, 1883. 
 Ivan Pišút: 1983, Botanické výskumy Roberta Townsona na Slovensku v roku 1793, Sborník Slovenského Národného Múzea, Prírodné vedy, 29.
 Branislaw Matousek, Ivan Pišút: 1988, Zabudnutý bádateľ Robert Townson, Krásy Slovenska, 12.

Externé odkazy 
Text knihy Travels in Hungary...

Anglickí vedci
Narodenia v 1762
Úmrtia v 1827
Škótski entomológovia
Lepidopterológovia
Rytier (stredovek)

(Stredovekí) rytieri boli zhruba od 8. storočia do 15. storočia ťažkoodení vycvičení jazdci-bojovníci vo vojsku (pôvodne franskom) a najmä od 11. storočia zároveň - spravidla pasovaní - predstavitelia špeciálneho vyššieho stavu.

Rytieri zohrali významnú úlohu v križiackych výpravách a iných stredovekých vojnách. Rytieri nosili plátovú výzbroj. Pri jej obliekaní im museli pomáhať pomocníci panoši. Sekery, kopije a meče boli hlavné zbrane rytierov.

Rytierstvo vzniklo z ranostredovekých panovníckych družín (lat. milites, starofr. chevalier a pod.), ktoré zas nadväzovali na starorímsku tradíciu (equites, existovali údajne už za vlády Romula v 8. stor. pred Kr.). Rytieri v pravom zmysle slova vznikli zhruba v 8. storočí, kedy sa vojsko Franskej ríše pretváralo na prevažne jazdecké vojsko. Keďže jeho príslušníci potrebovali špeciálny výcvik, koňa a výzbroj, začala vznikať zvláštna elitná spoločenská skupina rytierov, teda zvláštny stav. Po zavedení dedičnosti lén v Nemecku (1037), ktorým sa aj vojenské (rytierske) zamestnanie začalo dediť z otca na syna, a po vypuknutí križiackych výprav (1096) bol (najmä nemecký a francúzsky) rytiersky stav definitívne utvorený. 

Od 11. storočia sa pod francúzskym vplyvom šírili aj slávnostné formy prijímania za rytierov (pasovanie) a od 12. storočia sa začali používať erby. Od 12. storočia existovali aj tzv. vandrovní rytieri, neskôr aj zbojnícki rytieri. V 12.-14. storočí sa vytvorila osobitná rytierska literatúra a kultúra. Do 15. storočia boli známe rytierske turnaje. 

V Uhorsku, vrátane Slovenska, osobitný rytiersky stav nikdy neexistoval; rytiermi boli príslušníci šľachty. 

Rytierstvo v pravom zmysle slova začalo upadať v 14. storočí a zaniklo v 15. a na začiatku 16. storočia. Pojem rytier sa ale až dodnes zachoval ako stav, ako šľachtická hodnosť prípadne aspoň čestný titul (v Rakúsko-Uhorsku do roku 1918). Pozri rytier (šľachtická hodnosť), knight a rytier.

Pozri aj 
 rytiersky epos
 rytiersky román

Iné projekty 

Kavaléria
Stredovek
Dejiny vojenstva
Bohumín

Bohumín (, ) je sliezske mesto v českom okrese Karviná v Moravskosliezskom kraji. 1. 1. 2013 tu žilo 21 726 obyvateľov na rozlohe .

Osobnosti mesta 
 Milan Šimečka (* 1930 – † 1990), česko-slovenský filozof, politický spisovateľ, publicista, pedagóg, signatár Charty 77, člen kolégia prezidenta Václava Havla
 Richard Konkolski (* 1943), americký jachtár a osamelý moreplavec českého pôvodu

Partnerské mestá 
  Prudnik, Poľsko
  Zdzieszowice, Poľsko

Referencie

Pozri aj 
 Zoznam miest v Česku
 Zoznam obcí v Česku

Iné projekty

Externé odkazy 
 Oficiálna stránka
 Bohumín
 Virtuálne cestovanie Bohumínom
 Dejiny mesta Bohumín

 
Mestá v Česku
Obce okresu Karviná
Francesco Totti

Francesco Totti (* 27. september 1976) je bývalý profesionálny taliansky futbalista, v súčasnosti je kapitánom klubu talianskej Serie A AS Rím. Totti reprezentoval Taliansko na Majstrovstvách sveta v roku 2006, kde Taliansko získalo zlatú medailu.

Pelé ho v roku 2004 zaradil medzi 125 najlepších žijúcich futbalistov.

Kariéra 
Hrá na pozícii útočného stredopoliara, alebo útočníka. Je považovaný za symbol Ríma, pretože počas svojej profesionálnej kariéry hral iba za tento klub, hoci mal možnosti prestúpiť do lepších a bohatších klubov. Je hráčom, ktorý odohral najviac stretnutí v drese AS Rím v histórii, tiež je historicky najlepším strelcom tohto klubu. V sezóne 2006/07 získal Zlatú kopačku pre najlepšieho európskeho strelca. Dňa 20. marca 2011 v zápase ACF Fiorentina – AS Rím strelil dva góly, čím ako šiesty hráč v histórii prekonal hranicu 200 strelených gólov v talianskej lige.

Reprezentácia 
Totti debutoval v drese Talianska 10. októbra 1998, počas kvalifikácie na Euro 2000 v zápase proti Švajčiarsku. Reprezentoval Taliansko aj na Majstrovstvách Európy v roku 2000, kde nastúpil vo finále v ktorom podľahli Francúzsku. Aj napriek tejto prehre bol Totti vymenovaný za hráča zápasu a podľa mnohých odborníkov bol najlepším hráčom celého turnaja.

Na Majstrovstvách sveta v roku 2002 Taliansko šokujúco podľahlo Južnej Kórei a Totti bol práve v tomto zápase po druhej žltej karte vylúčený. 

Na Majstrovstvách Európy v roku 2004 sa Totti "preslávil" napľutím do tváre dánskeho futbalistu Christiana Poulsena. Za tento čin dostal dištanc a nemohol nastúpiť až do semifinále. Keďže Taliansko vypadlo, Totti už neodohral na tomto šampionáte ani jeden zápas.

Svoju reprezentačnú kariéru ukončil 20. júla 2007.

Medzinárodné góly

Reprezentačná kariéra

Úspechy

Klubové 
 Serie A: 2001
 Coppa Italia: 2007, 2008
 Supercoppa Italiana: 2001, 2007

Medzinárodné 
 Majstrovstvá sveta „21“: 1996
 Mediterranean Games: 1997
 Majstrovstvá sveta: 2006

Individuálne 
 Mladý futbalista Serie A roka: 1999
 Euro 2000 Zostava turnaja
 Futbalista Serie A roka: 2000, 2003
 Taliansky futbalista roka: 2000, 2001, 2003, 2004, 2007
 ESM Zostava roka: 2000-01, 2003-04, 2006-07
 FIFA 100
 MS 2006 All-Star Team'''
 Najlepší strelec Serie A: 2006-07
 Zlatá kopačka: 2006-07
 Pallone d'Argento (Ocenenie Serie A Fair Play): 2007-08

Referencie

Iné projekty

Externé odkazy 
 Oficiálna stránka
 Francesco Totti 
 Francesco Totti v reprezentácii 

Hráči AS Rím
Talianski futbalisti
Hráči Majstrovstiev Európy vo futbale 2000
Hráči Majstrovstiev sveta vo futbale 2002
Hráči Majstrovstiev Európy vo futbale 2004
Hráči Majstrovstiev sveta vo futbale 2006
Osobnosti z Ríma
Brett Clark

Brett Clark (* 23. december 1976, Wapella, Saskatchewan) je bývalý kanadský hokejový obranca.  Počas svojej kariéry hrával v NHL za Montreal Canadiens, Atlanta Thrashers, Colorado Avalanche, Tampa Bay Lightning a Minnesota Wild.

Klubový hokej 
Bol draftovaný v roku 1996 v druhom kole Montrealom Canadiens. V Montreal pôsobil do roku 1999, potom prestúpil do klubu Atlanta Thrashers. Väčšiu časť sezóny 2001/02 odohral na farme Atlanty v AHL za tím Chicago Wolves. Počas tejto sezóny prestúpil do Colorado, kde najskôr dostával šancu iba na farme v tíme Hershey Bears. V sezóne 2005/06 odohral za Colorado 80 zápasov. Nosil číslo 5.

Štatistiky

Externé odkazy 

Kanadskí hokejisti
Hráči Atlanta Thrashers
Hráči Colorado Avalanche
Hráči Tampa Bay Lightning
Osobnosti zo Saskatchewanu
Hokejisti draftovaní klubom Montreal Canadiens
VyVolení

Vyvolení je reality show vysielaná TV JOJ. Súťaž pod licenciou maďarskej spoločnosti IKO bola po prvýkrát vysielaná v Maďarsku pod názvom Való Világ (Skutočný svet).

Princípom celej show je pobyt skupiny ľudí v uzatvorenej vile. Účastníci sú nepretržito sledovaní a nahrávaní. Plnia rôzne úlohy a televízia z ich pobytu vyrába zostrihy, ktoré vysiela.

Víťazom 1. série sa stala Melinda Drevenková alias Linda. Víťazom 2. série bol Erik Hilár Lakatošovie. Víťazom 3. série (s podtitulom Dom snov) sa stal Igor Džadoň.

1. séria 
Duel

Finále

Nakoniec dňa 25. decembra 2005 zvíťazila Linda s počtom 197 656 hlasov. Druhý skončil Luis s 163 318 hlasmi a Rocky s počtom 61 499 hlasov skončil na treťom mieste.

Externé odkazy 

Reality show TV JOJ
Ian Laperrière

Ian Laperrière (* 19. december 1974, Montreal, Quebec, Kanada) je bývalý kanadský hokejový útočník. Naposledy pôsobil ako hráč klubu NHL Philadelphia Flyers.

Klubový hokej 
Bol draftovaný v roku 1992 v siedmom kole klubom St. Louis Blues. 8. decembra 1995 ho vymenili do New York Rangers za Stephana Matteaua. Tu pôsobil len krátky čas, v marci ho vymenili do Los Angeles Kings. V júli 2004 sa upísal ako voľný agent klubu Colorado Avalanche.

Externé odkazy 

Osobnosti z Montrealu
Kanadskí hokejoví útočníci
Hráči Philadelphia Flyers
Hráči Colorado Avalanche
Hráči St. Louis Blues
Hráči New York Rangers
Hráči Los Angeles Kings
Patrice Brisebois

Patrice Brisebois (* 27. január 1971, Montreal) je bývalý kanadský hokejový obranca. Najväčšiu časť svojej kariéry odohral v NHL za Montreal Canadiens.

Bol draftovaný v roku 1989 v druhom kole tímom Montreal Canadiens. V Montreal odohral 14 sezón, jedenkrát sa získal Stanley Cup, bolo to v sezóne 1992/93. Počas lockoutu hral v drese HC Kloten v švajčiarskej najvyššej hokejovej súťaži. Pred sezónou 2005/06 podpísal dvojročnú zmluvu s Coloradom Avalanche. V drese Avalanche odohral dve sezóny, väčšinu tej druhej vymeškal kvôli zraneniu chrbta a neskoršej operácii.

4. augusta 2007 oznámil klub Montreal Canadiens, že Brisebois sa vracia do Montrealu. Montreal ho získal ako voľného agenta a klub s ním podpísal ročnu zmluvu.

Referencie

Externé odkazy

Narodenia v 1971
Hráči Colorado Avalanche
Hráči Montreal Canadiens
Kanadskí hokejisti
Osobnosti z Montrealu
Rytier

Rytier (z nem. Ritter – rytier < starofr. chevalier) môže byť:
pôvodne a všeobecne: bojovník na koni, bojový jazdec (porov. starorímske eques a equites, gr. hippeus, šp. caballero, fr. chevalier a pod.)
zhruba od 8. storočia do 15. storočia (pôvodne vo franskej oblasti): ťažkoodený cvičený jazdec v stredovekom vojsku, najmä od 11. storočia zároveň (spravidla pasovaný) predstaviteľ špeciálneho vyššieho stavu, pozri rytier (stredovek)
zhruba od 15. storočia: nižšia šľachtická hodnosť a/alebo (neskôr) čestný titul v mnohých európskych krajinách, napr. v rakúskej monarchii druhý najnižší stupeň šľachtictva medzi šľachticom bez titulu a slobodným pánom, pozri rytier (šľachtická hodnosť)
v Čechách a na Morave aj: od 15. do 17. storočia príslušník nižšej šľachty vôbec (podobne ako zeman či vladyka), pozri rytiersky stav (novoveké Česko)
v Británii: pozri knight
člen rytierskeho rádu, pozri rytiersky rád
v niektorých krajinách: stupeň vysokého štátneho alebo vojenského radu, napríklad rytier Čestnej légie, pozri rytier (rad)
prenesene:
človek ušľachtilých vlastností bojujúci za nejakú ideu
sprievodca dámy v spoločnosti

Iné projekty
Orlová (mesto)

Orlová (, ) je mesto v Těšínskom Sliezsku v Moravskosliezskom kraji. Má asi 31 000 obyvateľov.

Partnerské mestá 
  Czechowice-Dziedzice, Poľsko 
  Illnau-Effretikon, Švajčiarsko  
  Rydułtowy, Poľsko

Referencie

Pozri aj 
 Zoznam miest v Česku
 Zoznam obcí v Česku

Iné projekty

Externé odkazy 
 Oficiálna stránka

Mestá v Česku
Banské sídla v Česku
Drač (mesto)

Drač (po albánsky Durrës  alebo Durrësi ; po grécky: Δυρράχιον - Dyrrhachion, Επίδαμνος -Epidamnos; po taliansky Durazzo; po francúzsky Duras; po srbsky Драч/Drač)  je najstaršie a druhé najväčšie mesto Albánska, významný námorný prístav. Podľa oficiálnych údajov má viac ako 200 000 obyvateľov (2015).

Poloha 
Leží na pobreží Jadranského mora pri severnom okraji Dračskej zátoky, asi  západne od Tirany.

Dejiny 
Drač založili pod menom Epidamnos grécki osadníci z Korintu a Korfu roku 627 pred Kr. Od roku 229 pred Kr. patril Rimanom, ktorí ho volali Dyrrhachium (gréc. Dyrrhachion) a vybudovali stadiaľ strategický dôležitú cestu Via Egnatia do Solúna, neskôr predĺženú až do Konštantínopolu. Pri Dyrrhachiu sa 10. júla 48 pred Kr. odohrala bitka, v ktorej sa Gaius Iulius Caesar neúspešne pokúsil poraziť Pompeiovo vojsko. Po dlhom období byzantského panstva sa Drača roku 1081 nakrátko zmocnili Normani zo Sicílie, neskôr mesto do roku 1501 ovládali Benátčania a do vzniku nezávislého Albánska roku 1912 bolo súčasťou Osmanskej ríše. 

V rokoch 1913 až 1920 bol Drač hlavným mestom Albánska. Významnej modernizácie sa mesto dočkalo po ničivom zemetrasení roku 1926 a hlavne po druhej svetovej vojne. Prvá albánska železnica, spájajúca Drač od roku 1949 s Tiranou a neskôr s Elbasanom, prispela k ďalšiemu priemyslovému rozvoju. Od roku 2000 je v prevádzke diaľnica z Drača do Tirany.

Súčasnosť 

Lodné linky spojujú mesto s Bari, Brindisi, Anconou a ďalšími talianskymi prístavmi. Drač je najdôležitejším osobným aj nákladným prístavom Albánska a tiež turisticky vyhľadávaným prímorským letoviskom.

Partnerské mestá 
  Bari, Taliansko
  Istanbul, Turecko
  Priština, Srbsko

Iné projekty

Externé odkazy 
 Oficiálna stránka

Mestá v Albánsku
Prístavné mestá Jadranského mora
Douglas DC-3

Douglas DC-3 je americké dvojmotorové vrtuľové dopravné a transportné lietadlo s pevnými nosnými plochami, ktorého výkony spôsobili v 30. a 40. rokoch revolúciu v leteckej doprave. Vďaka jeho trvajúcemu dopadu na letecký priemysel je väčšinou považované za jedno z najvýznamnejších dopravných a transportných lietadiel, ktoré boli vyrobené.

10 655 kusov bolo vyrobených v Santa Monike a Long Beach v Kalifornii v civilných aj armádnych verziách. Armádna verzia vyrábaná v USA mala označenie C-47 Skytrain. Viac ako 2000 kusov bolo licenčne vyrobených v ZSSR ako Lisunov Li-2 (v kóde NATO: Cab). 485 kusov bolo vyrobených v Japonsku firmami Nakajima a Showa pod označením L2D. Ešte v roku 1998 bolo v službe viac ako 400 lietadiel typu DC-3.

Počas výroby bolo na DC-3 namontovaných mnoho variantov motorov, najrozšírenejšie boli ale hviezdicové motory Pratt & Whitney R-1830 Double Wasp, Wright R-1820 Cyclone a Pratt & Whitney R-2000. Niektoré DC-3 používali motory Rolls-Royce Dart alebo turbovrtuľové Armstrong Siddeley Mamba.

Z DC-3 bolo odvodené lietadlo Basler BT-67. Ide o renováciu DC-3 s trupom predĺženým o 3 stopy a zosilneným drakom. Poháňané sú turbovrtuľovými motormi PT-6.

Lietadlá DC-3 zakúpila aj Československá letecká spoločnosť, u ktorej lietali v rokoch 1937 – 1939.

Špecifikácie (DC-3)

Technické údaje 
 Posádka: 2
 Pasažieri: 21-32 
 Motor: 2x hviezdicový motor Pratt & Whitney Twin Wasp S1C3G, každý s výkonom 895 kW
 Rozpätie: 29,00 m
 Dĺžka: 19,70 m 
 Výška: 5,16 m
 Plocha krídel: 91,70 m² 
 Hmotnosť (prázdny): 8 300 kg 
 Hmotnosť (vzletová): 11 400 kg

Výkony 
 Maximálna rýchlosť: 381 km/h 
 Cestovná rýchlosť: 240 km/h 
 Dostup: 7 300 m
 Dolet: 1 650 km

Iné projekty

Externé odkazy 
 Online múzeum DC-3
 Letecké rekordy DC-3

Dopravné lietadlá USA
Lietadlá Douglas
Cesnak medvedí

Cesnak medvedí (lat. Allium ursinum, syn. A. latifolium, A. nemorale, Ophioscorodon ursinum) je liečivá rastlina z rodu cesnak (Allium).

Cesnak medvedí je vytrvalá, asi 13-52 cm vysoká bylina s podzemnou cibuľou. Cibuľa je podlhovastá, asi 46 cm dlhá a 12 cm tučná.

Patrí medzi významné včelárske rastliny.

Galéria

Iné projekty 

Allium
Liečivé rastliny
Medonosné rastliny
Flóra na Slovensku
Rozvojové vzdelávanie

Rozvojové vzdelávanie je vzdelávacím prístupom k dosiahnutiu výučby, ktorá vedie k hlbšiemu porozumeniu rôznorodosti a nerovností na svete, k príčinám ich existencie a možnostiam riešenia problémov s nimi spojených. Podnecuje všetkých zainteresovaných, bez ohľadu na vek, ku skúmaniu globálnych otázok, ako napríklad chudoba, a ich prepojeniu s ich každodenným životom. Narúšaním sterotypov a podporou nezávislého, samostatného myslenia sa rozvojové vzdelávanie snaží  pomôcť rozvíjať praktické zručnosti a prispieť k pozitívnym zmenám v lokálnom i globálnom rozmere.

Rozvojové vzdelávanie:

Umožňuje ľuďom chápať prepojenie medzi ich vlastným životom a životmi ľudí z iných častí sveta, lepšie porozumieť týmto vzťahom, vlastnému životu i životu na celom svete.

Zvyšuje povedomie o globálnych ekonomických, sociálnych, politických a environmentálnych aspektoch, ktoré ovplyvňujú náš život.

Rozvíja schopnosti, postoje a hodnoty, ktoré umožňujú ľuďom spolupracovať a prispievať tak k zmene a uvedomelému rozhodovaniu nad vlastným životom.

Usiluje o dosiahnutie väčšej spravodlivosti a udržateľnosti vo svete, v ktorom moc a zdroje budú  rovnomernejšie rozdelené.

Je to aktívny celoživotný vzdelávací proces založený na princípoch solidarity, rovnosti, integrácie a spolupráce.

Umožňuje ľuďom posunúť sa od základného povedomia o medzinárodných rozvojových prioritách a udržateľnom ľudskom rozvoji cez pochopenie príčin a dôsledkov globálnych otázok k osobnej angažovanosti a aktívnom prístupe

viac na stránke rozvojovevzdelavanie.sk  a na 

Vzdelávanie
Mikaël Silvestre

Mikael Silvestre (* 9. august 1977, Chambray-lès-Tours, Francúzsko) je francúzsky futbalista hrajúci na poste obrancu. V súčasnosti je hráčom amerického klubu Portland Timbers.

Svoju kariéru začal vo francúzskom klube Rennes v sezóne 1995-96. Počas svojho pôsobenia v klube si vybudoval značnú reputáciu a v sezóne 1997-98 ho kúpil milánsky veľkoklub Inter Miláno. Za Inter odohral 18 ligových stretnutí a 6 zápasov v európskych pohároch.

10. septembra 1999 prestúpil do anglického veľkoklubu Manchester United za sumu 4 milióny libier. Debutoval v zápase proti Liverpoolu na štadióne Anfield.

20. augusta 2008 prestúpil do konkurenčného klubu Arsenal Londýn. Stal sa tak prvým hráčom od roku 1987, kedy priamo medzi Manchestrom a Arsenalom prestúpil Viv Anderson.

Je ženatý so Séverine, majú dcéru Cléo (* 27. október 2003).

Iné projekty

Externé odkazy 
 Mikael Silvestre na Soccerbase

Francúzski národní futbalisti
Hráči FA Premier League
Hráči FC Internazionale Miláno
Hráči Manchester United FC
Hráči Arsenal FC
Hráči Stade Rennais FC
Hráči Majstrovstiev sveta vo futbale 2002
Hráči Majstrovstiev Európy vo futbale 2004
Hráči Majstrovstiev sveta vo futbale 2006
Hraničný Kriváň (prítok Veselianky)

Hraničný Kriváň je krátky potok na hornej Orave, na území okresu Námestovo. Je to pravostranný prítok Veselianky, meria 1,4 km a je tokom V. rádu. 

Potok tečie v Oravských Beskydách, pramení v podcelku Pilsko na juhovýchodnom úpätí Pilska (1 556,9 m n. m.), v lokalite Dudová v nadmorskej výške približne 1 162 m n. m. Tečie juhovýchodným smerom, z pravej strany priberá dva krátke prítoky, najprv z lokality Dudová a potom zo severovýchodného svahu vrchu Dudová (1 095,4 m n. m.). Severoseverozápadne od obce Oravské Veselé, na západnom úpätí Magury (1 018,2 m n. m.), ústi v nadmorskej výške cca 870 m n. m. do Veselianky.

Referencie 

Potoky na Slovensku
Povodie Oravy
Vodné toky v okrese Námestovo
Zadný Kriváň

Zadný Kriváň je potok na hornej Orave, v severnej časti okresu Tvrdošín. Je to pôvodne pravostranný prítok Bielej Oravy, meria 2,5 km a je tokom IV. rádu. V súčasnosti ústi do Oravskej priehrady.

Prameň 
Pramení v Oravskej Magure, v podcelku Budín, na východnom svahu Ostrého vrchu (990,7 m n. m.) v nadmorskej výške cca 910 m n. m.

Opis toku 
Od prameňa tečie najprv východným smerom, zľava priberá krátku zdrojnicu spod Ostrého vrchu, vstupuje do Oravskej kotliny a stáča sa na severovýchod. Podteká štátnu cestu I/78 a juhovýchodne od rekreačného strediska Prístav ústi v nadmorskej výške 601,0 m n. m. do Oravskej priehrady.

Potoky na Slovensku
Povodie Oravy
Vodné toky v Oravskej Magure
Vodné toky v Oravskej kotline
Vodné toky v okrese Tvrdošín
Bukovinský potok

Bukovinský potok môže označovať:

 prítok Beliny v povodí Ipľa, pozri Šiatorský potok
 prítok Chtelničky v povodí Horného Dudváhu, pozri Bukovinský potok (prítok Chtelničky)
 prítok Juríkovho potoka v povodí Bielej Oravy, pozri Bukovinský potok (prítok Juríkovho potoka)
 prítok Malej Litavy v povodí Krupinice, pozri Bukovinský potok (prítok Malej Litavy)
 prítok Neporadzského potoka v povodí Slanej, pozri Bukovinský potok (prítok Neporadzského potoka)
 prítok Toráča v povodí Jakubianky, pozri Bukovinský potok (prítok Toráča)
Blackburn Rovers FC

Blackburn Rovers Football Club je anglický klub Premier League, ktorý sídli v meste Blackburn, Lancashire. Klub bol ustanovený roku 1875, a v roku 1888 sa stal zakladajúcim členom The Football League. V roku 1890 sa Rovers presťahovali do ich stáleho sídla v Ewood Parku.

Tituly 
 Majster anglicka:
 1912,1914,1995.
 Anglický pohár:
 1883,1884,1885,1886,1890,1891,1928.
 Pohár FA:
 2002.

Iné projekty

Externé odkazy 
 Oficiálna stránka Blackburn Rovers
 Neoficiálne fórum

 
Anglické futbalové kluby
Kluby FA Premier League
Víťazi Pohára FA
Futbalové kluby založené v 1875